Aliancia Rádov svätého Jána z Jeruzalema

Aliancia Rádov svätého Jána z Jeruzalema je spoločenstvo štyroch uznaných nekatolíckych rádov sv. Jána, ktoré spolupracujú s katolíckym Zvrchovaným vojenským maltézskym rádom v rámci Výboru rádov sv. Jána - orgánu na ochranu ich spoločného dedičstva, názvov a symbolov. Aliancia bola vytvorená na spoločnom zhromaždení v kostole v Nieder-Weisel v roku 1961. Všetky tieto rády spája spoločný pôvod v stredovekom Ráde johanitov.

Aliancia Rádov svätého Jána z Jeruzalema má 4 členov:

 Johanitský rád (oficiálny názov Balley Brandenburg des Ritterlichen Ordens Sankt Johannis vom Spital zu Jerusalem) vznikol v 16. storočí, keď sa z nemeckej vetvy Maltézskeho rádu odštiepil brandeburgský správny obvod, ktorý prijal protestantstvo. Pôsobí v Nemecku, je aktívny aj vo Fínsku, Francúzsku, Maďarsku, Rakúsku a Švajčiarsku.
 Johanitský rád v Holandsku (oficiálny názov Johanniter Orde in Nederland) pôsobí v Holandsku.
 Rád svätého Jána vo Švédsku (oficiálny názov Johanniterorden i Sverige) pôsobí vo Švédsku.
 Najctihodnejší rád svätého Jána Jeruzalemského (oficiálny názov Most Venerable Order of the Hospital of Saint John of Jerusalem) pôsobí v Spojenom kráľovstve, rád je aktívny aj v niektorých krajinách britského Spoločenstva národov a v USA.

 Referencie 

 Iné projekty 

Kategória:Rytierske rády
Kategória:Protestantizmus
Kategória:Organizácie založené v 1961